Furnizorul depune un **dosar de evaluare** care pe langa cererea de evaluare tip si dovada platii taxei de evaluare(\*\*\*), va conține copii ale următoarelor documente, certificate conform cu originalul pe fiecare pagină/ semnat electronic:

În vederea evaluării furnizorii parcurg următoarele etape:

1. furnizorul care solicită evaluarea face o cerere adresată comisiei de evaluare constituită la nivelul casei de asigurări de sănătate în a cărei rază administrativ-teritorială își desfășoară activitatea, al cărei model este prevăzut în anexa 1 la prezenta metodologie;
2. furnizorul care solicită evaluarea are obligația să facă dovada plății taxei de evaluare, potrivit anexei 2 la prezenta metodologie; plata taxei de evaluare se face în contul "Alte venituri" - cod cont 26.36.05.50, deschis la trezoreria statului pe seama casei de asigurări de sănătate care urmează să realizeze activitatea de evaluare; în cazul în care furnizorul deține mai multe puncte de lucru/cabinete medicale în structura sa, evaluarea și plata taxei de evaluare se realizează pentru fiecare punct lucru/ cabinet;
3. furnizorul depune un dosar de evaluare care, pe lângă documentele prevăzute la lit. a) și b), conține copii ale următoarelor documente, certificate conform cu originalul pe fiecare pagină:

c1. Certificatul de înmatriculare și certificat constatator/act de înființare pentru sediu/punct de lucru, după caz;

c2. Contul deschis la Activitatea de Trezorerie și Contabilitate Publică județeană/municipiului București/Banca;

c3. Codul fiscal/CUI;

c4. 1. Aviz de funcționare valabil pentru sediu/punctul de lucru, eliberat de Ministerul Sănătății/Agenția Națională a Medicamentului și a Dispozitivelor Medicale din România pentru furnizorii de dispozitive medicale care realizează activitatea de comercializare.

1. Autorizație de funcționare valabilă emisă de Ministerul Sănătății pentru farmaciile comunitare.
2. Certificat de înregistrare în registrul unic al cabinetelor medicale, eliberat de Direcția de Sănătate Publică pentru cabinetele medicale organizate conform O.G. nr. 124/1998 privind organizarea și funcționarea cabinetelor medicale, aprobată cu modificări prin Legea nr. 629/2001 și Legii societăților nr. 31/1990 republicată, cu modificările și completările ulterioare.

c5. Autorizația sanitară de funcționare, cu excepția furnizorilor de dispozitive medicale și farmaciilor;

1. Certificatul de înregistrare a cabinetului în Registrul unic al cabinetelor medicale - Partea a 3-a pentru servicii publice conexe actului medical, eliberat de Direcția de Sănătate Publică

c6. Dovada asigurării de răspundere civilă în domeniul medical pentru furnizor;

c7. Dovada asigurării de răspundere civilă profesională în domeniul psihologiei pentru furnizor; c8. Dovada deținerii spațiului în care se desfășoară activitatea, pentru care se solicită evaluarea;

1. furnizorul depune atașat la dosarul de evaluare o declarație pe proprie răspundere, conform modelului prevăzut în anexa 3 la prezenta metodologie, prin care își asumă prin semnătură pe fiecare pagină realitatea, exactitatea și legalitatea datelor cuprinse în:

d1. Chestionarul de autoevaluare privind îndeplinirea standardelor și a criteriilor de evaluare conform categoriei de furnizor din care face parte, potrivit anexei 4 la prezenta metodologie;

d2. Tabelul cu datele de identificare ale personalului care își desfășoară activitatea la furnizor conform modelului prevăzut în anexa 5 la prezenta metodologie;

d3. Tabel care conține denumirea aparaturii medicale din dotare, conform modelului prevăzut în anexa 6 la prezenta metodologie, cu excepția farmaciilor și a furnizorilor de servicii conexe actului medical pentru persoane cu tulburări din spectrul autist;

1. Furnizorul depune o declarație pe propria răspundere prin care își asumă respectarea prevederilor Regulamentului (UE) nr. 679/2016 al Parlamentului European și al Consiliului Uniunii Europene privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor);
2. Dosarele de evaluare se înregistrează în registrul unic de evaluare.
3. Transmiterea dosarelor de evaluare se poate face și în format electronic la adresa de e-mail dedicată, pusă la dispoziție de casa de asigurări de sănătate. În acest caz, documentele care constituie dosarul de evaluare se transmit semnate cu semnătură electronică calificată/extinsă.

 (\*\*\*) - **Plata taxei de evaluare** (efectuata conform tabelului de mai jos) se va face către Casa de Asigurări de Sănătate a Municipiului Bucuresti**, cod fiscal** **11629740**, **în contul nr. RO66TREZ70026360550XXXXX**, deschis la Trezoreria Statului, conform Ordinului 106/32/2015.

|  |  |  |
| --- | --- | --- |
| Nr.crt | Categorie furnizori | Taxa de evaluare- urban-lei- |
| 1 | Furnizori de dispozitive medicale -comercializare | 2000 |
| 2 | Farmacii comunitare | 1000 |
| 3 | Oficine comunitare locale de distribuție | - |
| 4 | Furnizori de investigații medicale paraclinice - analize medicale de laborator | 2000 |
| 5 | Cabinete de medicină dentară | 1000 |
| 6 | Cabinete medicale de medicină de familie, cabinetele medicale de specialitate | 1000 |
| 7. | Furnizori de servicii conexe actului medical pentru persoane cu tulburări din spectrul autist | 1000 |